Rogatio Iurum Civitatum Foederatarum
Rogatio Iurum (Anglice: Bill of Rights) Civitatum Foederatarum praecipue est primae decem emendationes Constitutionis. Re vera rogatio proposuit duodecim emendationes, articulos appellatos, sed primae duae emendationes propositae, quae de iure non tractabant, sanciri nequiverunt. Id est, usque ad annum 1992, cum secundam emendationem propositam civitates tandem sanxerunt, vicensimam septimam emendationem Constitutionis creantes. Iacobus Madison, "Constitutionis Pater" late appellatus, hanc rogationem anno 1789 Congressui proposuit. Eo tempore, multae civitates novam Constitutionem anno 1787 factam sancire nolebant, quia, suis sententiis, ea multas libertates protegere delinquebat. Madison sperabat per has emendationes praevenire novum Conventum Constitutionalem, ne compromissiones difficiles primo Conventu factae, a novo Conventu retractatae, cadant, consistens inceptum ad novam consociationem statuendam. Madison rogationem scripsit super fundamentis Declarationis Iurum Virginiae a Georgio Mason anno 1776 compositae et die 15 Decembris 1791 ratam haberatur, quae ipsa suo consultu scripta erat. Madison diligenter omnes commendationes de Civitatum Constitutionum emendationibus meditatus est. Specialiter quaerebat commendationes quae multae civitates consentiebat, ut controversias vitentur et minuantur qui emendationes adversant. Omnis huius rei fundamenta habebat in saeculis philosophiae iurisque Anglicae, per principia Rerum Eversionis Americanae moderata.